স্কি লিফটের তার ছিঁড়ে দুর্ঘটনা! গুরুতর আহত ৩০

ওয়েব ডেক্স: উত্তর স্পেনে (North Spain) বড় দুর্ঘটনা। স্কি লিফট ভেঙে পড়ার ঘটনায় গুরুতর আহত ৩০। ১৭ জন আশঙ্কাজনক অবস্থায় হাসপাতালে চিকিৎসাধীন। ঘটনাটি ঘটেছে স্প্যানিশ পাইরেনিসের আস্তন রিসোর্টে। লিফট ভেঙে আহত পর্যটকরা। আপাতত, রিসোর্টটি বন্ধ করেছে স্পেন সরকার। ঘটনাস্থলে পৌঁছেছে উদ্ধারকারীদের একটি দল।

সোশ্যাল মিডিয়ায় এঈ মুহূর্তে রীতিমতো ভাইরাল দুর্ঘটনার নানান মুহূর্তের ছবি। দেখা যাচ্ছে, স্কি লিফটের নীচে পড়ে রয়েছে আহতরা। স্ট্রেচারে করে তাঁদের নিয়ে যাওয়া হচ্ছে স্থানীয় হাসপাতালে। স্থানীয় সংবাদমাধ্যম সূত্রে খবর, তার ছিঁড়ে যাওয়ার কারণে লোকজনের লিফট থেকে ছিটকে পড়ার ঘটনাটি ঘটেছে। তবে, লিফট বিকল হওয়ার কারণ এখনও জানা যায়নি।

আরও পড়ুন: ‘মৃত্যু উপত্যকা’ থেকে সরবে ইজরায়েল সেনা, যুদ্ধবিরতিতে ফিনিক্স পাখির মতো মুক্তির আশা গাজাবাসীর

স্পেনের প্রধানমন্ত্রী পেদ্রো সানচেজ দুর্ঘটনার খবরে ‘মর্মাহত’ বলে মন্তব্য করেছেন। তিনি সরকারি সহায়তার আশ্বাস দিয়েছেন। অ্যাম্বুলেন্স এবং হেলিকপ্টারের মাধ্যমে আহতদের নিকটবর্তী হাসপাতালে নিয়ে যাওয়া হচ্ছে।

প্রত্যক্ষদর্শীরা জানিয়েছেন, ঘটনাস্থলে ঝুলন্ত অবস্থায় বেশ কয়েকজন লোক ছিল। হেলিকপ্টার উদ্ধার কাজ পরিচালনা করেছে। আঞ্চলিক সভাপতি জর্জ আজকন এবং স্পেনের স্বরাষ্ট্রমন্ত্রী রবার্তো বারমুডেজ ডি কাস্ত্রো ঘটনাস্থল পর্যবেক্ষণ করার চেষ্টা করছেন।